text: Hjemmebageriet gik op i røg
  05 december 2010 kl. 07.44
  Forbipasserende opdagede først på natten, at der var ild i et bageri i Storegade i Varde. Hele ejendommen blev efterfølgende evakueret. 
  Det duftede ikke som det plejer foran Hjemmebageriet i Storegade i Varde søndag mogen. der var ingen lune rundstykker. Blot sod og vand.
  Først på natten udbrød der brand i en etageadskillelse mellem bageriet og 1. sal. Fire lejligheder måtte evakueres og to personer blev kørt på sygehuset til observation for røgforgiftning.
  Der er endnu ikke fundet nogen årsag til branden.
  